চাকরিরে বিধিমত প্রার্থীরা নিজ নিজ যোগত্যা অনুযায়ী আবেদন করার নিয়ম। কিন্তু এখানে এই নিয়োগ বোর্ডের প্রধান উপ-ব্যবস্থাপনা পরিচালক [অর্থ ও প্রশাসন] স্বপন কুমার মন্ডল নিজের স্বার্থে বিধিবিধান করেন আবেদনে আগ্রহী প্রার্থীদের নির্ধারিত ফরমে আবেদন করতে হবে। আর এই সুযোগ নিয়ে তিনি আগ্রহী প্রার্থীদের শুধু নির্ধারিত ফরমে স্বাক্ষর করে, বাকিগুলো নিজেই পূরণ করে নেন। কাউকেই তিনি পদের নাম পূরণ করতে দেননি। মন্ত্রণালয়ের আদেশে মাস্টাররোলে কর্মরতদের সবোর্চ্চ বয়সসীমা বৃদ্ধি করে ৪৫ বছর করা-সহ বিভিন্ন বিষয় শিথিল করা হয়েছে সেই সুযোগ গ্রহণ করে এই নিয়োগ বাণিজ্য চলেছে। যারা আগেই স্বপন কুমার মন্ডলকে সন্তষ্ট করতে পেরেছেন তাদেরই নিয়োগ হয়েছে, শিক্ষাগত যোগ্যতা থাক বা না থাক। আর ইন্টারভিউ কার্ড আগে ডাকযোগে পাঠানো নিয়ম থাকলেও তা না করে মুঠোফোনে ডেকে ইন্টারভিউ বোর্ডে উপস্থিত হওয়ার পর তাকে কার্ড ধরিয়ে দেওয়া হয়েছে। ইন্টারভিউ আহ্বান করা হয় ৪ আগস্ট ২০১৬ আর প্রার্থীদের মুঠোফোনে অবহিত করা হয় ৩ আগস্ট ২০১৬। আবার যে ইন্টারভিউ কার্ড ধরিয়ে দেওয়া হয় সেখানে সই দেখানো হয়েছে এক মাস আগের। বিষয়টি তখন প্রতিবাদ করলে তিনি জানিয়েছিলেন এতে সমস্যা নেই। সবাইত আমাদের লোকজন।